Príloha č. 1

OKRUHY TÉM 
NA SPRACOVANIE PROJEKTOV 

V RÁMCI VÝZVY
NA PREDKLADANIE ŽIADOSTÍ O DOTÁCIU NA ROK 2023
MEDZINÁRODNÉ VZŤAHY A ZAHRANIČNÁ POLITIKA
SLOVENSKEJ REPUBLIKY

MVZP/2023

Dotačný mechanizmus Medzinárodné vzťahy a zahraničná politika Slovenskej republiky
Okruhy tém na spracovanie projektov v roku 2023

	Téma	Preferované výstupy projektu	Ciele	
1. 	Hodnotenie výsledkov a identifikovanie výziev a príležitostí zahraničnej a európskej politiky	Publikácie, štúdie a odborné podujatia komplexne mapujúce a hodnotiace aktuálne udalosti a výzvy zahraničnej a európskej politiky Slovenskej republiky.	Zabezpečenie participatívnosti tvorby verejných politík, nezávislá reflexia výsledkov zahraničnej a európskej politiky SR a formulovanie odporúčaní pre jej budúce smerovanie. Získavanie relevantných analytických, faktografických a štatistických údajov v prioritných oblastiach zahraničnej a európskej politiky SR. 	
2.	Bilaterálny dialóg v spolupráci s mimovládnou sférou	Uskutočnenie dvojstranných podujatí za účasti predstaviteľov ministerstiev zahraničných vecí a mimovládnych organizácií k aktuálnym otázkam zahraničnej a európskej politiky. Analytické výstupy k vývoju bilaterálnych vzťahov s kľúčovými partnermi.	Rozvoj bilaterálnych vzťahov prostredníctvom dialógu o prioritných oblastiach zahraničnej a európskej politiky SR. Kritická reflexia otázok spoločného záujmu a ich historického kontextu, identifikovanie spoločných záujmov, generovanie odporúčaní pre spoločný postup a nadväzujúce politické rozhodnutia.	
3. 	Podpora Ukrajiny 	Komplexný projekt pozostávajúci z podujatí a analytických výstupov s konkrétnymi odporúčaniami pre slovenské angažovanie sa pri pomoci a podpore Ukrajine v jej obrannom, integračnom a rekonštrukčnom úsilí.	Kreatívnym spôsobom podporiť tvorbu slovenskej zahraničnej a európskej politiky a konkrétnych aktivít v otázke podpory Ukrajiny na národnej, európskej a medzinárodnej úrovni.	
4. 	Západný Balkán	Analytická štúdia, ktorá nad rámec verejne známych faktov detailne vyhodnotí možnosti, resp. alternatívy budúceho vývoja, zadefinuje stratégie možného postupu SR a EÚ a sformuluje kľúčové odporúčania pre potreby SR, resp. EÚ. 	Zhodnotenie dôsledkov vojny na Ukrajine, ako aj otvorenia európskej perspektívy krajinám Východného partnerstva pre dynamiku prístupového procesu krajín západného Balkánu. Vypracovanie nezávislého porovnania tejto dynamiky eurointegračných procesov krajín Východného partnerstva a západného Balkánu (aj z hľadiska ich vzájomného ovplyvňovania), alternatív ďalšieho vývoja a najmä vyhodnotenia absorpčnej kapacity EÚ v rozširovaní. Identifikácia oblastí spolupráce s krajinami západného Balkánu vyžadujúcich si osobitnú pozornosť EÚ vo svetle vojny na UA a jej dôsledkov, s cieľom prispieť k úspechu politiky rozširovania EÚ.	
5.	Východné partnerstvo	Analytická štúdia, ktorá nad rámec verejne známych faktov detailne vyhodnotí možnosti, resp. alternatívy budúceho vývoja, zadefinuje stratégie možného postupu SR a EÚ a sformuluje kľúčové odporúčania pre potreby SR, resp. EÚ. 	Vyhodnotenie aktuálneho stavu programu Východné partnerstvo a zadefinovanie odporúčaní na jeho adaptáciu na nové podmienky. Analýza potenciálu ďalšieho rozvoja Východného partnerstva z hľadiska aktuálnosti stanovených priorít a možných alternatívnych foriem a mechanizmov spolupráce s partnermi. Vyhodnotenie dôsledkov ruskej agresie na Ukrajine na Východné partnerstvo a možností programu zmierniť negatívne dôsledky ruskej agresie. Zhodnotenie pozitív a negatív viacrýchlostného prístupu a diferenciácie medzi partnermi. Identifikácia možností posilnenia odolnosti a rozvoja občianskej spoločnosti v partnerských krajinách, vrátane profesionality a nezávislosti médií.	
6.	Národná stratégia SR k Ázii a Tichomoriu

	Nezávislá odborná štúdia obsahujúca komparatívne analýzy o prístupe a politikách vybraných členských krajín  EÚ k regiónu Ázie a Tichomoria a ich národných stratégií (ak také existujú) pre túto oblasť. Sformulovanie kľúčových odporúčaní  pre potreby MZVEZ SR na diskusiu o spracovaní národnej stratégie SR a seminár na prezentáciu jej výsledkov.	Vypracovanie nezávislej analýzy so zameraním na dve skupiny krajín EÚ: (i) geograficky, počtom obyvateľov alebo výkonnosťou ekonomiky porovnateľných so SR a (ii) veľkých krajín, lídrov v danej problematike v rámci EÚ. Štúdia by mala obsahovať zhodnotenie politických ekonomických a ďalších podstatných faktorov pre spoluprácu s Áziou a Tichomorím, s možnosťou využitia na iniciovanie vnútornej diskusie k potrebe národnej stratégie SR k Ázii a Tichomoriu. 	
7.	Podpora hodnotovej zahraničnej politiky 	Projekt č.1: Konferencia o ľudských právach – medzinárodná konferencia, zameraná na problematiku ochrany a šírenia ľudských práv a demokracie vo svete. 

Projekt č.2: Workshop zameraný na poslanie slobodných médií – podujatie zamerané na ochranu novinárov, ktorí sú pre svoju prácu vystavovaní riziku perzekúcie.	Kreatívnym a participatívnym spôsobom podporiť tvorbu slovenskej zahraničnej a európskej politiky a konkrétnych národných a medzinárodných aktivít v oblastiach: sloboda médií a bezpečnosť novinárov, boj proti korupcii, podpora demokracie a vlády práva vo svete (priority deklarované počas 1. Samitu za demokraciu). Konferencia by mala nadviazať na úspešné dva ročníky ľudskoprávnej konferencie  v rokoch 2021 a 2022.

Vytvorenie súboru konkrétnych odporúčaní, ako môže SR prispieť k zlepšeniu stavu slobody médií v prioritných krajinách (Východné partnerstvo). Perspektíva využitia expertízy slovenskej novinárskej obce pri podpore činnosti nezávislých médií v partnerských krajinách.	
8. 	Boj s dezinformáciami 	Projekt č. 1: Posilnenie odolnosti slovenskej mládeže voči dezinformáciám v oblasti zahraničnej a európskej politiky - spracovanie publikácie v podobe vzdelávacieho manuálu alebo metodiky, prípadne v spojení s konferenciou alebo prezentačným workshopom.

Projekt č. 2: Dezinformačné kampane a strategická komunikácia v oblasti zahraničnej a európskej politiky - konferencia venovaná problematike dezinformácií so zameraním na prepojenie politickej, odbornej a technologickej roviny boja proti dezinformáciám a výmenu skúseností medzi SR a zahraničím. Osobitný segment konferencie zameraný na zapojenie predstaviteľov územnej samosprávy.	Vypracovanie koncepčného metodického dokumentu obsahujúceho postupy a praktické odporúčania pre posilnenie odolnosti slovenskej mládeže proti dezinformáciám v oblasti zahraničnej a európskej politiky s dôrazom na študentov stredných a vysokých škôl. Publikácia by mala spĺňať požiadavky využitia pre prípadné začlenenie do vzdelávacích osnov, ako aj pre neinštitucionalizované vzdelávanie. 

Výmena dobrých skúseností a praktík v oblasti strategickej komunikácie a boja proti dezinformáciám medzi domácimi a zahraničnými partnermi. Posilňovanie odolnosti slovenskej verejnosti voči škodlivému vplyvu dezinformácií prostredníctvom tréningov zameraných na rozvoj kritického myslenia, mediálnej gramotnosti, a tiež vzdelávanie predstaviteľov územnej samosprávy v tejto oblasti. Tvorba inovatívnych stratégií pre boj proti dezinformáciám.	
9.	Prezentácia Slovenska a podpora značky Good Idea Slovakia	Konferencia za účasti úspešných Slovákov venovaná možnostiam prezentácie SR v zahraničí v súvislosti s 30. výročím vzniku SR. Kampaň na sociálnych sieťach propagujúca úspešných Slovákov zo sveta kultúry, športu, vedy a podnikania.	Poukázať na príbehy úspešných Slovákov, ktorí reprezentujú Slovensko v zahraničí a robia dobré meno našej krajine v rôznych odvetviach. Posilniť povedomie o značke Good Idea Slovakia. 	
10.	Diverzita a inklúzia	Medzinárodná konferencia so zameraním na komparatívnu analýzu aktuálnych otázok a skúseností v oblasti diverzity a inklúzie, LGBTI+, zapojenia znevýhodnených a marginalizovaných osôb do pracovného prostredia v podmienkach diplomacie. 	Výmena pozitívnych skúseností s členskými krajinami EÚ v súvislosti s akceptovaním diverzity a inklúzie na pracovisku. Tvorba podnetov na zlepšenie pracovného prostredia prostredníctvom implementácie nástrojov inklúzie a diverzity, s využitím výsledkoch dobrej praxe a skúseností z partnerských krajín.	
11.	20. výročie značky SlovakAid 	Podujatie s medzinárodnou účasťou pre zástupcov občianskej spoločnosti, a predstaviteľov štátnych orgánov z partnerských krajín.	Podpora diskusie o aktuálnych otázkach v oblasti rozvojovej spolupráce  a humanitárnej pomoci s výstupmi využiteľnými pre tvorbu novej Strednodobej stratégie rozvojovej spolupráce a formovaniu verejných politík. Podpora ďalšej spolupráce medzi predstaviteľmi občianskej spoločnosti a verejnými inštitúciami donorských a partnerských krajín.	
12.	Zvýšenie zastúpenia občanov SR republiky v inštitúciách EÚ 	Praktická príručka vo forme neperiodickej publikácie určená potencionálnym  uchádzačom o zamestnanie sa v inštitúciách EÚ. Zameraná na prípravu na výberový proces. 	Vypracovanie praktického sprievodcu výberovým konaním, ktorý bude vychádzať  z analýzy príčin doterajšej neúspešnosti slovenských uchádzačov s cieľom zvýšiť ich počet vo všetkých formách pracovnoprávneho vzťahu: zamestnanec, temporary agent, sekondovaný národný expert, stážista a zároveň tieto príležitosti propagovať.